b'\n_START_ARTICLE_\nKaukasisk ovtcharka\n_START_SECTION_\nRaceforbud\n_START_PARAGRAPH_\nKaukasisk ovtcharka er en forbudt hunderace i Danmark. Forbuddet g\xc3\xa6lder b\xc3\xa5de besiddelse og avl. Ydermere er det forbudt at avle krydsninger. Den 1. juli 2010 blev den nuv\xc3\xa6rende hundelov vedtaget i det danske Folketing, hvor racen kaukasisk ovtcharka blev inkluderet i listen over forbudte hunde, der s\xc3\xa5ledes blev ulovliggjort. Dog eksisterer der en s\xc3\xa5kaldt overgangsordning for hundeejere, som allerede p\xc3\xa5 tidspunktet for vedtagelse af hundeforbuddet var i besiddelse af racen.\n_START_SECTION_\nUdstillingsforbud\n_START_PARAGRAPH_\nJustitsministeriet har meddelt Dansk Kennelklub (DKK), at det ikke er tilladt at udstille forbudte hunderacer uden mundkurv. DKK har derp\xc3\xa5 valgt, at kaukasisk ovtcharka ikke kan udstilles.'